**Poziv za iskaz interesa za obavljanje poslova pomoćnika u nastavi/stručno-komunikacijskog posrednika za učenike s poteškoćama u razvoju**

Grad Samobor prijavitelj je projektnog prijedloga „Vjetar u leđa- III.“, prijavljenog na Poziv za dostavu projektnih prijedloga Ministarstva znanosti, obrazovanja i sporta pod nazivom „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“ temeljem poziva UP.03.2.1.01 Europskog socijalnog fonda u sklopu Operativnog programa ''Učinkoviti ljudski potencijali'' 2014. – 2020.

Osnovna škola Milana Langa, Bregana kao partner u projektu ,,Vjetar u leđa – faza III.“ raspisuje

**POZIV ZA ISKAZ INTERESA**

**za obavljanje poslova pomoćnika u nastavi/stručno-komunikacijskog posrednika za učenike s poteškoćama u razvoju u Osnovnoj školi Milana Langa, Bregana**

Broj traženih osoba: 1

Mjesto rada: Osnovna škola Milana Langa

Radno vrijeme: nepuno radno vrijeme 20 do 40 sati tjedno ovisno o potrebama učenika s teškoćama u razvoju

Prijevoz na rad: djelomično

Vrsta ugovora: ugovor o radu na određeno vrijeme

**UVJETI:**

* najmanje završena srednja škola ili gimnazija,
* nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi,
* nekažnjavanost.

Prednost će imati osobe:

* s iskustvom u radu kao pomoćnik u nastavi,
* koje su sudjelovale u edukacijama za pomoćnike u nastavi,
* s iskustvom u neposrednom radu s djecom,
* sa svjedodžbom/diplomom iz područja odgojno-obrazovne, zdravstvene ili humanističke struke.

Na Poziv se pod jednakim uvjetima mogu javiti kandidati oba spola.

**OPIS POSLOVA**

Osnovna je zadaća pomoćnika u nastavi pružanje neposredne podrške u razredu učenicima s teškoćama u razvoju, pomoć u uključivanju u razredni kolektiv, svladavanje socijalno-psiholoških prepreka i nastavnih sadržaja.

**DODATNA ZNANJA I VJEŠTINE**

Poštovanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**ODABIR KANDIDATA**

Odabir će se izvršiti uz pomoć stručnih metoda procjene kompetencija i osobina podnositelja prijave, a koje će provoditi Povjerenstvo za odabir kandidata u sklopu projekta ''Vjetar u leđa – faza III''.

Povjerenstvo će biti sastavljeno od uposlenika osnovne škole i predstavnika Grada Samobora.

**UGOVORNI UVJETI**

S odabranim pomoćnicima u nastavi, škola će sklopiti ugovor o radu na određeno vrijeme kojim će se definirati međusobna prava i obaveze. Radno vrijeme biti će određeno sukladno individualnim potrebama učenika s teškoćama u razvoju.

Odabrani kandidati su u obvezi sudjelovati u programu edukacije u trajanju od minimalno 20 sati, osim kandidata koji su već ranije sudjelovali u programu edukacije za pomoćnika u nastavi. Kandidati su obvezni savladati navedeni program edukacije tijekom prva dva mjeseca rada.

**POSTUPAK PRIJAVE**

U prijavi na ovaj poziv kandidat treba navesti svoje osobne podatke (ime i prezime, datum i mjesto rođenja, adresu stanovanja, broj telefona i po mogućnosti e-mail adresu) te dostaviti sve tražene priloge.

Uz vlastoručno potpisanu prijavu, kandidati su dužni priložiti slijedeće dokumente:

* životopis,
* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* dokaz o hrvatskom državljanstvu (presliku domovnice ili osobne iskaznice),
* dokaz o prebivalištu (preslika osobne iskaznice),
* uvjerenje o nekažnjavanju nadležnog suda ne stariji od 6 mjeseci od dana objave ovog Poziva.

Kandidat koji ostvaruje prednost pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje tog prava, dužan je uz prijavu na natječaj priložiti sve dokaze o ispunjavanju uvjeta iz natječaja, kao i rješenje, odnosno potvrdu o priznatom statusu, te dokaz iz kojeg je vidljivo na koji je način prestao radni odnos kod posljednjeg poslodavca (ugovor, rješenje, odluka i sl.).

Kandidati koji se pozivaju na pravo prednosti temeljem Zakona o hrvatskim braniteljima iz Domovinskog rata i članovima njihovih obitelji (NN br: 121/17) dužni su dostaviti sve dokaze iz čl. 103. citiranog Zakona. Dokazi potrebni za ostvarivanje prava prednosti pri zapošljavanju objavljeni su na Internet stranici Ministarstva hrvatskih branitelja republike Hrvatske <https://branitelji.gov.hr/>.

Osobni podaci kandidata prikupljaju se radi provedbe natječajnog postupka za zapošljavanje pomoćnika u nastavi i neće se koristiti u druge svrhe.

Preslike ne moraju biti ovjerene od javnog bilježnika.

Grad Samobor zadržava pravo uvida u originalne dokumente.

**DOSTAVA PRIJAVA ZA RADNO MJESTO**

Prijave se podnose preporučeno poštom ili predaju osobno u zatvorenoj omotnici na sljedeću adresu:

***OSNOVNA ŠKOLA MILANA LANGA***

***10432 BREGANA, Langova 2***

***Tajništvo***

***s naznakom ''Prijava za pomoćnike u nastavi''.***

Rok za podnošenje prijava je do **25.2.2020. godine.**

Nepotpune i nepravodobne prijave neće se razmatrati.